PAGE  
11

[image: image1.wmf]
AB „PANEVĖŽIO ENERGIJA“

FRONTALINIO KRAUTUVO 
PIRKIMO DOKUMENTAI 
TURINYS

1. BENDROSIOS NUOSTATOS

2. PIRKIMO OBJEKTAS

3. TIEKĖJŲ ŠALINIMO PAGRINDAI, KVALIFIKACIJOS REIKALAVIMAI

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

5. PASIŪLYMO RENGIMAS, PATEIKIMAS
6. PASIŪLYMO GALIOJIMO UŽTIKRINIMAS
7. PIRKIMO DOKUMENTŲ PAAIŠKINIMAS
8. PASIŪLYMŲ ŠIFRAVIMAS
9. SUSIPAŽINIMAS SU PASIŪLYMAIS
10. PASIŪLYMŲ VERTINIMAS IR PALYGINIMAS
11. INFORMAVIMAS APIE PIRKIMO PROCEDŪROS REZULTATUS
12. SUTARTIES SUDARYMAS, PAGRINDINĖS PIRKIMO SUTARTIES SĄLYGOS
13. PRIEDAI

1. BENDROSIOS NUOSTATOS

1.1. AB „Panevėžio energija“ (toliau – bendrovė) numato pirkti frontalinį krautuvą (toliau – prekė) (BVPŽ – 16700000-2).

1.2. Pirkimas vykdomas, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme, Lietuvos Respublikos civiliniu kodeksu (Žin., 2000, Nr. 74-2262) kitais viešuosius pirkimus reglamentuojančiais teisės aktais, patvirtintomis AB „Panevėžio energija“ mažos vertės pirkimų taisyklėmis bei šiais pirkimo dokumentais.

1.3. Vartojamos pagrindinės sąvokos, apibrėžtos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Įstatymas) ir Aplinkos apsaugos kriterijų taikymo, vykdant žaliuosius pirkimus, tvarkos apraše (toliau – Aprašas).
1.4. Šis mažos vertės pirkimas atliekamas skelbiamos apklausos būdu (toliau – Apklausa). Pirkimas vykdomas CVP IS priemonėmis, pasiekiamomis https://pirkimai.eviesiejipirkimai.lt. Pirkime gali dalyvauti tik CVP IS registruoti tiekėjai.
1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.6. Dalyvių išlaidos, patirtos rengiant ir pateikiant pasiūlymus yra neatlyginamos ir AB „Panevėžio energija“ prie jokių aplinkybių nėra atsakinga už šias sąnaudas, nepaisant pirkimo pravedimo procedūros ar rezultatų.

1.7. AB “Panevėžio energija” yra pridėtinės vertės mokesčio (toliau – PVM) mokėtoja.

1.8. Pirkimo organizatorius – AB „Panevėžio energija“ Pirkimų tarnybos viršininko pavaduotoja Jurgita Adomaitytė-Zykuvienė, Senamiesčio g. 113, 35115 Panevėžys, tel. +370 45 501099, el. paštas j.zykuviene@pe.lt.

1.9. Bendravimas vyks tik CVP IS susirašinėjimo priemonėmis.

2. PIRKIMO OBJEKTAS

2.1. Perkama prekė – frontalinis krautuvas. Reikalavimai perkamai prekei pateikti 1 priede „Techninė specifikacija“.

2.2. Perkamas kiekis – 1 kompl. 
2.3. Pirkimas į atskiras dalis neskaidomas. 

2.4. Prekės pateikimo terminas – per 30 (trisdešimt) kalendorinių dienų po sutarties pasirašymo.

2.5. Prekė pristatoma ir priduodama adresu AB „Panevėžio energija“ Senamiesčio g. 113, Panevėžys.

2.6. Šis pirkimas yra laikomas „žaliasis pirkimas“, taip kaip numatyta Apraše. Aplinkos apsaugos kriterijus nustatytas techninės specifikacijos 7 p.: “ Variklis – galia nuo 100 kW, atitinkantis V etapo išmetamųjų teršalų ribines vertes, turbodyzelinis, starteriu paleidžiamas, sistema užtikrinanti variklio paleidimą šaltu oru.“

2.7. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, perkantysis subjektas gali atmesti tiekėjo pasiūlymą, jeigu yra bent viena iš šių perkančiojo subjekto pasirinktų sąlygų:

1) tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose;

2) tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;

3) prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų;

4) tiekėjas, jo subtiekėjas, ūkio subjektas, kurio pajėgumais remiamasi, vykdo veiklą Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas (kiti) asmuo (asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
Tiekėjas kartu su pasiūlymu privalo pateikti laisvos formos atitikties deklaraciją (toliau – Atitikties deklaracija) t.y. užpildytą 2b priedą. Jeigu perkančiajam subjektui kyla abejonių dėl tiekėjo nurodytos informacijos, įrodančios šių pirkimo sąlygų 2.7. p. 1), 2), 3), 4) papunkčių reikalavimus, teisingumo, jis paprašys ekonomiškai naudingiausią pasiūlymą pateikusio tiekėjo pateikti informaciją patvirtinančius Viešųjų pirkimų įstatymo 51 straipsnio 12 dalyje nurodytus (vieną ar kelis) ar kitus perkančiajam subjektui priimtinus dokumentus. Perkantysis subjektas šių dokumentų gali paprašyti ir iš kandidatų ar dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
3. TIEKĖJŲ ŠALINIMO PAGRINDAI, KVALIFIKACIJOS REIKALAVIMAI

3.1. Pirkimo organizatorius nevertins tiekėjo šalinimo pagrindų ir netikrins tiekėjo kvalifikacijos. 
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama atitinkamo dokumento skaitmeninė kopija).
5. PASIŪLYMO RENGIMAS, PATEIKIMAS
5.1. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Pasiūlymas privalo būti pasirašytas tiekėjo vadovo ar jo įgalioto asmens.
5.2. Pasiūlymai, pateikti ne CVP IS priemonėmis, bus atmesti kaip neatitinkantys pirkimo dokumentų reikalavimų. Visi dokumentai turi būti pateikti elektronine forma, t.y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz. pdf, jpg, doc ir kt.).

5.3. Tiekėjo pasiūlymas bei kita korespondencija pateikiama lietuvių kalba. Teikiant ne lietuvių kalba išrašytus dokumentus prie jų būtina pridėti vertimus į lietuvių kalbą. Schemos, diagramos, techninis aprašymas, brėžinių paaiškinimai ir pan. gali būti pateikti originalia anglų kalba, kartu neteikiant jų vertimo į lietuvių kalbą, tačiau perkančiajam subjektui pareikalavus tiekėjas juos privalės išversti per 2 darbo dienas.
5.4. CVP IS priemonėmis teikiamo tiekėjo pasiūlymą sudaro: 

5.4.1. užpildyta pasiūlymo forma, parengta pagal šių pirkimo dokumentų 2 priedą;
5.4.2. jeigu pasiūlymą teikia ūkio subjektų grupė, jungtinės veiklos sutarties kopija;
5.4.3. Užpildytas pirkimo dokumentų 2a priedas „Siūlomos prekės atititikimo techninei specifikacijai deklaracija“;
5.4.4. Siūlomo frontalinio krautuvo nuotraukos, aprašymas ar pan.
5.4.5. užpildyta atitikties deklaracija (2b priedas);

5.4.6. kita, tiekėjo manymu, reikalinga ir svarbi informacija, susijusi su pirkimu. 
5.5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. 
5.6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.7. Pasiūlymas turi būti pateiktas iki 2025 m. vasario 6 d. 10.00 val. (Lietuvos Respublikos laiku) tik elektroninėmis priemonėmis, naudojant CVP IS. 
5.8. Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialius dokumentus tiekėjas nurodo pasiūlymo formoje, parengtoje pagal šių pirkimo dokumentų 2 priedą. Nustatant kuri pasiūlyme pateikta informacija yra konfidenciali, tiekėjas privalo vadovautis Įstatymo 32 straipsnio nuostatoms.

5.9. Prekės kaina pateikiamos eurais. Apskaičiuojant kainą, turi būti atsižvelgta į pirkimo dokumentuose nurodytas apimtis ir reikalavimus. Pasiūlyme kaina turi būti išreikšta ir apskaičiuota taip, kaip nurodyta šių pirkimo dokumentų 2 priede. Į kainą įeina visi mokesčiai, rinkliavos ir visos tiekėjo išlaidos (sandėliavimo, draudimo, transportavimo ir kt), susijusios su Prekės pateikimu ir pridavimu Bendrovei.

Pasiūlymo kaina nurodoma dviejų vietų po kablelio tikslumu. PVM turi būti nurodomas atskirai. 

5.10. Pasiūlymas turi galioti ne trumpiau nei 60 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja 60 dienų.

5.11. AB „Panevėžio energija“ turi teisę pratęsti pasiūlymo pateikimo terminą. Apie naują pasiūlymų pateikimo terminą AB „Panevėžio energija“ paskelbia CVP IS bei praneša tik CVP IS priemonėmis prie pirkimo prisijungusiems tiekėjams.
6. PASIŪLYMŲ GALIOJIMO UŽTIKRINIMAS

6.1. Perkantysis subjektas nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
7. PIRKIMO DOKUMENTŲ PAAIŠKINIMAS

7.1. Bet kokia informacija, pirkimo dokumentų paaiškinimai, pranešimai ir kitas Pirkimo organizatoriaus ir tiekėjo susirašinėjimas yra vykdomas tik CVP IS susirašinėjimo priemonėmis – bendrovės, Pirkimo organizatoriaus pranešimus gaus tik prie pirkimo prisijungę tiekėjai.

7.2. AB „Panevėžio energija“ atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip iki 2025 m. vasario 4 d. 9.00 val.
7.3. AB „Panevėžio energija“ į CVP IS priemonėmis gautą prašymą paaiškinti pirkimo dokumentus atsako ne vėliau kaip likus 1 darbo dienai iki pasiūlymų pateikimo termino pabaigos. AB „Panevėžio energija“ atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti pirkimo dokumentus. Atsakymai į tiekėjų klausimus ar pirkimo dokumentų paaiškinimai, patikslinimai teikiami tik CVP IS priemonėmis prie pirkimo prisijungusiems tiekėjams.

7.4. Nepasibaigus pasiūlymų pateikimo terminui, bendrovė turi teisę savo iniciatyva paaiškinti, patikslinti pirkimo dokumentus. Bendrovė nerengs susitikimų su tiekėjais dėl pirkimo dokumentų paaiškinimų.
8. PASIŪLYMŲ ŠIFRAVIMAS

8.1. Tiekėjas turi galimybę teikti užšifruotą kainos pasiūlymą.

8.2. Tiekėjas, nusprendęs pateikti užšifruotą pasiūlymą, turi:

8.2.1. iki pasiūlymų pateikimo termino pabaigos, t.y. 2025 m. vasario 6 d. 10.00 val. naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
8.2.2. iki susipažinimo su pasiūlymais procedūros pradžios, t.y. 2025 m. vasario 6 d. 10.45 val. CVP IS susirašinėjimo priemonėmis pateikti slaptažodį, su kuriuo Pirkimo organizatorius galės iššifruoti pateiktą pasiūlymą. 

8.3. Slaptažodis pateiktas laiku ir tinkamai laikomas tada, kai jis pateiktas CVP IS susirašinėjimo priemonėmis iki susipažinimo su pasiūlymais procedūros pradžios.

8.4. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: bendrovės oficialiu elektroniniu paštu (bendrove@pe.lt) arba raštu (adresu AB „Panevėžio energija“, Sekretoriatas, Senamiesčio g. 113, 35115 Panevėžys). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su bendrove oficialiu jos telefonu ir (arba) kitais būdais). Tuomet Pirkimo organizatorius privalo CVP IS susirašinėjimo priemonėmis išsiųsti tiekėjams slaptažodį, kurį panaudojo kainos pasiūlymo iššifravimui. 

8.5. Tiekėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Pirkimo organizatorius negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Pirkimo organizatorius tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
9. SUSIPAŽINIMAS SU PASIŪLYMAIS
9.1. Su CVP IS priemonėmis pateiktais tiekėjų pasiūlymais pirminis susipažinimas vyks adresu: AB „Panevėžio energija“, Senamiesčio g. 113, 201 kab., Panevėžyje, 2025 m. vasario 6 d. ne anksčiau nei po 30 min. po pasiūlymų pateikimo termino pabaigos.
9.2. Tiekėjai negali dalyvauti pradinio susipažinimo su CVP IS priemonėmis pateiktais pasiūlymais procedūroje.

9.3. Jei prieš susipažinimo su pasiūlymais procedūros (posėdžio) pradžią dar yra likę užšifruotų Kainos pasiūlymų, kuriems nebuvo pateiktas slaptažodis CVP IS priemonėmis, Pirkimo organizatorius įsitikina, ar slaptažodis nėra pateiktas kitomis priemonėmis, t.y. oficialiu elektroniniu paštu ar raštu. 

9.4. Pirkimo organizatorius neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė (jei taikoma).
10.  PASIŪLYMŲ VERTINIMAS IR PALYGINIMAS
10.1. Ekonomiškai naudingiausias pasiūlymas išrenkamas pagal kainą. 


10.2. Pateiktus pasiūlymus Apklausai vertina ir palygina Pirkimo organizatorius.

10.3. Pasiūlymai vertinami ir palyginami vadovaujantis AB „Panevėžio energija“ mažos vertės pirkimų taisyklių aprašo (toliau – Aprašas) 34.13 p. nuostatomis, t.y. šiame pirkime bus vertinamas tik tas pasiūlymas, kuris nustatomas kaip galimas laimėtojas. 

10.4. Tiekėjo pateiktas pasiūlymas atmetamas t.y. pasiūlymas yra netinkamas arba nepriimtinas jeigu:
10.4.1. pasiūlymas neatitinka pirkimo dokumentuose nustatytų reikalavimų ir sąlygų;

10.4.2. tiekėjas neatitinka pirkimo dokumentuose nustatytų nacionalinio saugumo reikalavimų; 

10.4.3. tiekėjas per Pirkimo organizatoriaus nustatytą terminą nepatikslino, nepapildė, nepaaiškino informacijos;

10.4.4. Pirkimo organizatoriaus prašymu tiekėjas nepagrindė neįprastai mažos kainos;

10.4.5. siūlomas pirkimo objektas neatitinka techninės specifikacijos reikalavimų;
10.4.6. pasiūlyta kaina per didelė, bendrovei nepriimtina.
11. INFORMAVIMAS APIE PIRKIMO PROCEDŪROS REZULTATUS
11.1. Pirkimo organizatorius tiekėjams ne vėliau kaip per 3 (tris) darbo dienas po sprendimo priėmimo raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodo nustatytą pasiūlymų eilę (vadovaujantis Aprašo 35 p. nuostatomis, į pasiūlymų eilę traukiami visi, išskyrus atmesti, pasiūlymai, pažymint, kurie pasiūlymai nebuvo įvertinti), laimėjusį pasiūlymą ir tikslų atidėjimo terminą. Dalyviui kurio pasiūlymas buvo atmestas, - pasiūlymo atmetimo priežastis. Jei pirkimo procedūros nutraukiamos, nurodomos priežastys, dėl kurių buvo priimtas sprendimas nesudaryti pirkimo sutarties. 

11.2. AB „Panevėžio energija“, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti arba pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas Bendrovės poreikių neatitinkantis pirkimo objektas  ir privalo tai padaryti, jeigu buvo pažeisti Pirkimų įstatymo 29 straipsnio 1 dalyje nustatyti principai ir atitinkamos padėties negalima ištaisyti. Apie tai, nurodant atsiradusias aplinkybes, Pirkimo organizatorius CVP IS susirašinėjimo priemonėmis praneša visiems pasiūlymus pateikusiems tiekėjams. 

12. SUTARTIES SUDARYMAS, PAGRINDINĖS PIRKIMO SUTARTIES SĄLYGOS

12.1. Pirkimo organizatorius sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Apklausą laimėjęs dalyvis privalo pasirašyti pirkimo sutartį per Pirkimo organizatorius nurodytą terminą. 

12.2. Jeigu tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkimo organizatorius turi teisę siūlyti sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jei jo pasiūlymas atitinka visus pirkimo sąlygų reikalavimus. 
12.3. Ši sutartis, įskaitant Tiekėjo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kuriuos atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje. 

12.4. Pirkimo-pardavimo sutarties pagrindinės sąlygos pateiktos 3 priede.

12.5. Pirkimo-pardavimo sutartyje pasirinktas kainos apskaičiavimo būdas – fiksuota kaina.
13. PRIEDAI

13.1. 1 priedas –Techninė specifikacija;

13.2. 2 priedas – Pasiūlymo forma;

13.3. 2a priedas – Siūlomos Prekės atitikimo techninės specifikacijos reikalavimams deklaracija;
13.4. 2b priedas – Atitikties deklaracija;
13.5. 3 priedas – Sutarties pagrindinės sąlygos.

Pirkimų tarnybos viršininko pavaduotoja

Jurgita Adomaitytė-Zykuvienė
2 priedas prie pirkimo dokumentų

Herbas arba prekių ženklas

________________________________________________________________________

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________

Adresatas (perkančioji organizacija)

PASIŪLYMAS

DĖL FRONTALINIO KRAUTUVO PIRKIMO

         ____________ Nr.______
(data)
_____________

(sudarymo vieta)

	Tiekėjo pavadinimas 
	

	Tiekėjo adresas 
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	


Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) mažos vertės skelbime;

2) kituose pirkimo dokumentuose (jų paaiškinimuose, papildymuose).

Atsižvelgdami į pirkimo dokumentuose išdėstytas sąlygas, teikiame savo pasiūlymą bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šią prekę:
	Eil. Nr.
	Pavadinimas


	Gamykla gamintoja
	Markė, žymėjimas
	Kiekis,

kompl.
	Kaina,

EUR (be PVM)

	1.
	Frontalinis krautuvas 
	
	
	1
	

	PVM 21 proc. (jeigu išskiriamas)
	

	VISO SU PVM (pasiūlymo kaina)
	


Pasiūlymo kaina ............................ Eur (suma žodžiais), ir PVM ........................ Eur, kaina iš viso yra .......................... Eur (suma žodžiais). 

Prekė pristatoma ir priduodama per ______ kalendorines (-ių) dienas (-ų) po Sutarties pasirašymo.

Siūloma prekė visiškai atitinka pirkimo dokumentuose nurodytus reikalavimus. 

Kartu su pasiūlymu pateikiami šie dokumentai: 
	Eil.

Nr.
	Pateikto dokumento pavadinimas
	Ar dokumentas konfidencialus (Taip/Ne)
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)*

	
	
	
	

	
	
	
	


*Pildyti tuomet, jei bus pateikta konfidenciali informacija, kaip ji apibrėžta Įstatymo 32 straipsnio 2 dalyje. Tiekėjas negali nurodyti, kad visas pasiūlymas yra konfidencialus.
Pasiūlymas galioja iki termino, nustatyto pirkimo dokumentuose.

	
	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	


2a priedas prie pirkimo dokumentų 

SIŪLOMOS PREKĖS ATITIKIMO TECHNINEI SPECIFIKACIJAI DEKLARACIJA
	Eil. Nr.
	Reikalaujama charakteristika


	Siūloma charakteristika



	1. 
	Frontalinis krautuvas pagamintas ne seniau kaip 2020 m., dirbęs ne daugiau kaip 7000 motovalandų, pilnai sukomplektuotas, paruoštas darbui. 
	

	2. 
	Krautuvas, kaip registruotina transporto priemonė, tinkamas eksploatacijai viešuosiuose keliuose ir visiškai atitinka       LR kelių eismo taisyklių reikalavimus. Perduodant krautuvą, jis bus įregistruotas Lietuvoje pirkėjo vardu ir turės valstybinį numerį.
	

	3. 
	Atitinka ISO standartus gamybos, gamtosaugos, saugos darbe srityse.
	

	4. 
	Frontalinis krautuvas pritaikytas biokuro (medienos skiedrų, pjuvenų, granulių, pelenų ir pan.) sandėliavimui, pervežimui, pakrovimui Lietuvos klimatinės zonos sąlygomis.
	

	5. 
	Krautuvas parengtas darbui tamsiu paros metu, yra efektyvus darbinis apšvietimas priekyje ir gale. 
	

	6. 
	Pilnai sukomplektuoto krautuvo svoris 14000-17000 kg.
	

	7. 
	Variklis – galia nuo 100 kW, atitinkantis V etapo išmetamųjų teršalų ribines vertes, turbodyzelinis, starteriu paleidžiamas, sistema užtikrinanti variklio paleidimą šaltu oru.
	

	8. 
	Hidraulinės sistemos srautas ir slėgis automatiškai prisitaikantis prie apkrovos.
	

	9. 
	Transportinis greitis ne mažiau kaip 35 km/h. 
	

	10. 
	Kaušas – ne mažiau 3,0 m3, su keičiama arba įvirinama kietmetalio briauna, išvertimo aukštis – ne mažiau 3900 mm.
	

	11. 
	Centrinė tepimo sistema.
	

	12. 
	Sparnai su purvasaugiais ant priekinių ir galinių ratų.
	

	13. 
	Atbulinės eigos kamera su informacijos atvaizdavimu pagrindiniame monitoriuje.  
	

	14. 
	Operatoriaus kabina, atitinkanti SAE ROPS/FOPS reikalavimus, su atsidarančiais langais, valytuvais, garso izoliacija atitinkanti ES direktyvas, oro kondicionierius. 
	


	
	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 
	


2b priedas prie pirkimo dokumentų
Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

______ AB „Panevėžio energija“  _________
(Adresatas (Perkantysis subjektas))

ATITIKTIES  DEKLARACIJA
_____________ Nr.______
           (Data)

_____________
(Sudarymo vieta)

Aš, ___________________________________________________________________ ,

(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,

(tiekėjo pavadinimas)    
dalyvaujantis (-i) ______________________________________________________________
(perkančiojo subjekto pavadinimas)
vykdomame  _____________________________________, atitinka toliau nurodomus reikalavimus:

                (pirkimo objekto pavadinimas, pirkimo numeris)

1) tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra juridiniai asmenys registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose, su kuriomis susijusiems pasiūlymams taikomos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau - Pirkimų įstatymo) 58 straipsnio 41 dalies nuostatos;

2) tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra fiziniai asmenys, nėra nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose (arba turintys šių valstybių pilietybę) su kuriomis susijusiems pasiūlymams taikomos Pirkimų įstatymo 58 straipsnio 41 dalies nuostatos;

3) prekių (įskaitant jų sudedamąsias dalis, pakuotes) kilmė nėra ar paslaugos nėra teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų, su kuriomis susijusiems pasiūlymams taikomos   Pirkimų įstatymo 58 straipsnio 41 dalies nuostatos.
4) tiekėjas, jo subtiekėjas, ūkio subjektas, kurio pajėgumais remiamasi, nevykdo veiklos Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba nėra ūkio subjektų grupės, kurios bet kuris narys vykdo veiklą Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba nėra jos vadovas, kitas valdymo ar priežiūros organo narys ar kitas (kiti) asmuo (asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje, su kuriomis susijusiems pasiūlymams taikomos  Pirkimų įstatymo   58 straipsnio 41 dalies nuostatos;
____________________                      ____________________
                   ___________________

(pareigos)                                               parašas                                                      (vardas ir pavardė)
3 priedas prie pirkimo dokumentų

PREKIŲ PIRKIMO – PARDAVIMO SUTARTIES PAGRINDINĖS SĄLYGOS

1. Sutarties dalykas
1.1. Sutarties dalykas – ____________________________________ (toliau – Prekės) pirkimas. Reikalavimai perkamai Prekei pateikti priede.
1.2. Prekė turi būti pristatyta ir priduota adresu AB „Panevėžio energija“, Senamiesčio g. 113, Panevėžys. 
1.3. Tiekėjas įsipareigoja perduoti Pirkėjui nuosavybės teise Sutarties 1.1 punkte nurodytą Prekę, o Pirkėjas įsipareigoja priimti tvarkingą ir kokybišką Prekę ir sumokėti Tiekėjui Sutartyje numatytą kainą Sutartyje numatytomis sąlygomis ir terminais.
1.4. Šis pirkimas yra laikomas „žaliasis pirkimas“, taip kaip numatyta Apraše. Aplinkos apsaugos kriterijus nustatytas techninės specifikacijos 7 p.: “ Variklis – galia nuo 100 kW, atitinkantis V etapo išmetamųjų teršalų ribines vertes, turbodyzelinis, starteriu paleidžiamas, sistema užtikrinanti variklio paleidimą šaltu oru.“
2. Sutarties galiojimas, vykdymo pradžia, trukmė ir terminai
2.1. Ši Sutartis įsigalioja nuo jos pasirašymo dienos ir galioja iki šalių įsipareigojimų įvykdymo. 

3. Tiekėjo teisės ir pareigos
3.1. Tiekėjas įsipareigoja:

3.1.1. nuosekliai vykdyti Sutartį, savalaikiai pristatyti Prekę atitinkančią Techninėje specifikacijoje nurodytiems reikalavimams ir atlikti kitus įsipareigojimus numatytus Sutartyje ir Techninėje specifikacijoje. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.2. prisiimti Prekių žuvimo ar sugedimo riziką iki Prekių perdavimo Pirkėjui;

3.1.3. kartu su Preke pateikti Pirkėjui gamintojo išduotą turimą dokumentaciją.

3.2. Prekė pristatoma ir priduodama per _____________ dienų po Sutarties sudarymo. Prekė pristatoma darbo metu nuo 8 iki 14 val.

3.3. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos
4.1. Pirkėjas įsipareigoja:

4.1.1. priimti Šalių sutartu laiku pristatytą Prekę, jeigu ji atitinka šios Sutarties ir Prekėms taikomus kitus kokybės reikalavimus;

4.1.2. priėmimo metu patikrinti perduodamą Prekę bei po patikrinimo pasirašyti Prekės gavimo dokumentus;

4.1.3. sumokėti Sutarties kainą Sutartyje nustatyta tvarka ir terminais.

4.2. Pirkėjas, pastebėjęs prekės trūkumus, turi teisę atsisakyti priimti prekę. Tokiu atveju Pirkėjas privalo nedelsdamas pranešti apie tai Tiekėjui, nurodydamas paaiškėjusius trūkumus bei pagrįsdamas prekės priėmimo negalimumą.

4.3. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina ir mokėjimo sąlygos
5.1. Pradinė sutarties vertė yra ______________________________ Eur. 

5.2. Mokėjimo sąlygos: už gautas Prekes mokama per 30 dienų po Prekių pateikimo pagal Sutarties sąlygas ir po sąskaitos faktūros pateikimo. Tiekėjui atsiskaito mokėjimo pavedimu į Tiekėjo nurodytą banko sąskaitą. 
5.3. Pridėtinės vertės mokesčio sąskaitos faktūros, sąskaitos faktūros, teikiamos naudojantis sąskaitų administravimo bendrąja informacine sistema (SABIS).
5.4. Prekės pristatymas pagal Sutarties sąlygas laikomas įvykdytu kai pristatoma prekė Sutarties 1.2. p. nurodytu adresu ir Šalims pasirašius Prekės gavimo dokumentus.
6. Sutarties vykdymo tvarka

6.1. Atsakingi asmenys sutarties vykdymui:

	
	Pirkėjas
	Tiekėjas

	Vardas, pavardė
	
	

	Telefonas
	
	

	El. paštas
	
	


7. Prekių kokybė ir garantiniai įsipareigojimai
7.1. Tiekėjas garantuoja Prekės kokybę bei paslėptų trūkumų nebuvimą. Prekės kokybė privalo atitikti techninės specifikacijos reikalavimus.

8. Šalių atsakomybė
8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

8.2. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,05% dydžio delspinigius nuo Sutarties sumos už kiekvieną uždelstą dieną.

8.3. Jei Tiekėjas dėl savo kaltės nepatiekia Prekės nustatytu terminu, Pirkėjo pareikalavimu Tiekėjas privalo sumokėti Pirkėjui 0,05% dydžio delspinigius nuo Sutarties sumos už kiekvieną uždelstą dieną.

8.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

8.5. Nutraukus Sutartį ‎13.2 papunktyje nustatytais pagrindais, Tiekėjas privalo ne vėliau kaip per 5 (penkias) darbo dienas nuo Pirkėjo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos. Pirkėjas neprivalo įrodyti Tiekėjui, kad patyrė nuostolių.
9. Atsakomybės pagal sutartį netaikymas arba atleidimas nuo atsakomybės

9.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

9.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. 

9.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

9.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.

9.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.
10. Šalių pareiškimai ir garantijos
10.1. Kiekviena iš Šalių pareiškia ir garantuoja kitai Šaliai, kad:

10.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

10.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;

10.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

10.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
11. Konfidencialumo įsipareigojimai
11.1. Visa informacija, kurią Šalys sužinojo viena iš kitos Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos šalies sutikimas.

11.2. Šalis, pažeidusi 11.1. punkto reikalavimus privalo atlyginti visus tiesioginius nuostolius, kuriuos patyrė kita šalis.

11.3. Ši sutartis, įskaitant Tiekėjo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje, išskyrus informaciją, kuriuos atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje. 
12. Sutarties pakeitimai
12.1. Sutartis gali būti keičiama vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis.
12.2. Sutarties galiojimo laikotarpiu Šalis, inicijuojanti Sutarties sąlygų pakeitimą,  pateikia kitai šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita šalis motyvuotai atsako ne vėliau kaip per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.  
13. Sutarties pažeidimas ir sutarties nutraukimas

13.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant: 

13.1.1. reikalauti kitos Šalies vykdyti sutartinius įsipareigojimus;

13.1.2. reikalauti atlyginti nuostolius;

13.1.3. reikalauti sumokėti Sutartyje nustatytus delspinigius ir baudą;

13.1.4. nutraukti Sutartį;

13.1.5. taikyti kitus Lietuvos Respublikos teisės aktų nustatytus teisių gynimo būdus. 

13.2. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Tiekėją, nutraukti sutartį, jeigu Tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, jeigu:

13.2.1. Tiekėjas nesilaiko nustatyto Prekių pristatymo termino ir vėlavimas nuo numatyto pabaigos termino yra daugiau nei 20 (dvidešimt) dienų, arba 

13.2.2. yra kitos aplinkybės, numatytos Lietuvos Respublikos civilinio kodekso 6.217 straipsnyje.

13.3. Tiek viena, tiek kita šalis turi teisę nutraukti Sutartį netaikant įspėjimo termino, jei kita šalis paskelbta bankrutuojančia.

13.4. Sutartis gali būti nutraukta raštišku abiejų Šalių sutarimu.

13.5. Pirkėjas, vienašališkai nutraukęs Sutartį 13.2. punkte numatytais pagrindais (dėl esminio Sutarties pažeidimo), ne vėliau kaip per 10 dienų CVP IS paskelbia informaciją apie pirkimo sutarties nutraukimą ir apie tai per 3 darbo dienas informuoja Tiekėją.

14. Ginčų nagrinėjimo tvarka
14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę. 

14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims per 30 (trisdešimt) kalendorinių dienų nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių sutarimu, sprendžiami kompetentingame Lietuvos Respublikos teisme.
15. Baigiamosios nuostatos

15.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

15.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms. 

15.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

15.4. Sutartis laikoma sudaryta, kai Šalys ranka, arba kvalifikuotu elektroniniu parašu, ją pasirašo. Jeigu Šalys Sutartį pasirašo ne vienu metu, Sutartis laikoma sudaryta tą dieną, kai Sutartį pasirašo paskutinioji Šalis.
15.5. Sutarties priedas „Techninė specifikacija/Tiekėjo pasiūlymas“.

15.6. Laikoma, kad sutartis su priedais yra vienas kitą papildantys dokumentai ir esant neatitikimui tarp dokumentų, pirmumas teikiamas sekančiai: Sutartis, Techninė specifikacija, Tiekėjo pasiūlymas.

16. Šalių adresai, rekvizitai ir parašai

